Royal Docks

Royal Docks («Det kongelige havneanlegg») er et område og en valgkrets i bydelen Newham i østlige London. Det har navn etter tre havner i området: Royal Albert Dock, Royal Victoria Dock og King George V Dock. Kollektivt er det mer korrekt å kalle dem for Royal Group of Docks («Den kongelig gruppe av havner») for å adskille området fra Royal Dockyards («Det kongelige verft») tilhørende Royal Navy. «Kongelig» i navnet er etter kongelig personligheter framfor kongelig eierskap. De tre havnene er til sammen det største havneanlegget i verden med vannareal på bortimot 250 acre (1,0 km2) og et total landeiendom på 1 100 acre (4,5 km2). Det tilsvarer hele sentrale London fra Hyde Park til Tower Bridge.

Royal Docks er også en valgkrets for distriktet Newham. I henhold til folketellingen i 2011 hadde området en befolkning på 10 679 innbyggere.«Newham Ward population 2011»  Neighbourhood Statistics. Office for National Statistics.

Victoria Dock ble utviklet av jernbaneentreprenører og bygd på en lavtliggende slette utsatt for oversvømmelser som ble kjøpt for dens landbruksverdi. Da kaianleggene ble åpnet i 1855 kunne havneanleggene ta imot de største dampskipene. Det ble overtatt i 1864 av London and St Katharine’s Dock Company som trengte større anlegge. Det ble endret til Royal Victoria Dock da selskapet la til Royal Albert Dock i 1880. Royal Victoria Dock ble stengt tidlig på 1980-tallet og de fleste av dets bygninger ble snart revet. En del av de tidligere varehusene ble ombygd til boligblokker.«Royal Victoria Dock, Newham» , Hidden London

 Referanser 

Eksterne lenker
 Royal Docks, The Mayor of London
 Royal Docks Trust
 Royal Docks Management Authority Limited
 Royal Docks Information

Kategori:Steder i Newham
Kategori:Byggverk i London
Kategori:Themsen